钦定古今图书集成/明伦汇编/闺媛典/第297卷 > 皇清三十 > 王文煃妻张氏
## 钦定古今图书集成/明伦汇编/闺媛典/第297卷 > 皇清三十 > 王文煃妻张氏

按《滋阳县志》：“张氏，幼受王文煃聘，即服舅姑丧六年于归后，孝事继姑。夫亡，氏年二十一，遭郓贼猖獗，扶姑逃避。姑患病，氏负至山庄，煎药调治。未几，遗腹生子。癸未兖郡遭兵，氏弃子负姑，逃于汶南。贼退，其子无恙，延师训课，弱冠入泮。人以为节孝之报。”